Nii kutsutakse üles annetama näiteks vaesuses elavate perede toiduabiks, Saaremaa eesliinitöötajate laste e-õppe toetamiseks, perevägivallast väljuvate naiste ja laste aitamiseks või vaimse tervise nõustamise pakkumiseks.
Swedbanki toetustegevuste juhi Merje Klopetsi sõnul peab annetuskeskkond reageerima ühiskonnas toimuvatele muutustele. “Eriannetuste leht annab võimaluse toetada usaldusväärseid organisatsioone, mis tegelevad mõne kriisiolukorras tekkinud probleemi leevendamisega. Iga annetus annab organisatsioonile võimaluse toetada kedagi, keda kriisiolukord eriti otseselt puudutab,” lisab Klopets.
Toidupanga kommunikatsiooni- ja projektijuhi Liina Peäske sõnul kasvab toiduabi vajavate inimeste hulk iga päevaga. "Rahalised annetused on eriti olulised seetõttu, et Toidupangale ei piisa praegu meieni jõudvast annetatud ja päästetud toidust. Peame hakkama toitu ise juurde ostma,“ märgib Peäske.
Iga “Ma armastan aidata” annetuskeskkonnas tehtud annetus jõuab olenemata projekti eesmärgist kohe abivajajaid aitava organisatsioonini. Eriannetuste lehel on hetkel võimalik annetada Eesti Sünnitusmajade Toetusfondile, Toidupangale, Asendusõpetajate programmile, MTÜ-le Peaasjad, Eesti Lasterikaste Perede Liidule, MTÜ-le Vägivallavaba Elu Kaitseks, Sünni- ja Imetamise Eesti Tugiühingule ning Saaremaa Lemmikloomade Turvakodule. Kriisiolukorda leevendavatel heategevusorganisatsioonidel, keda lehel veel ei ole, on võimalik oma liitumissoovist teada anda aadressil firstname.lastname@example.org.
Eriannetuste lehekülg on leitav www.armastanaidata.ee/hoiame.
„Ma armastan aidata“ annetuskeskkonna lõid 2008. aastal Swedbank ja Heateo Sihtasutus eesmärgiga arendada Eesti annetuskultuuri. Keskkond koondab üle 50 Eesti heategevusorganisatsiooni viies erinevas valdkonnas: lapsed, tervis, loomad ja loodus, haridus ning tugev ühiskond. Annetuskeskkonnas on tänaseks kogutud kokku üle 2 miljoni euro.
SA Kiusamisvaba Kool on tegutsenud 2012. aasta detsembrist ning oma tegevusega tõestanud, et KiVa programm on tõhus nii koolikiusamise ennetamisel kui ka tekkinud juhtumite lahendamisel. Esimest korda toetas Heateo Mõjufond KiVa programmi arengut 48 000 euroga 2018. aastal, panustades organisatsiooni rahastuse jätkusuutlikumaks muutmisesse ning programmi rakendamiskvaliteedi tõstmisesse. Kiusamisvaba Kooli sihtasutus on viimase 2 õppeaasta jooksul laienenud veel 50 uude kool ning tänase seisuga on programmi kaasatud ca. 23 000 õpilast üle Eesti.
Eesti ainsasse ühiskondlikele algatustele mõeldud NULA inkubaatorisse pääsesid sel hooajal CommuniCare, Fundi, Helge Kool, Helirännak, Kodanik 3.0, Logopuu, MindLift, Online-lapsehoidja, Parents Co-Working ja Xero*. Enamik algatustest on seotud kas vaimse tervise probleemide lahendamisega või abistavad lapsevanemaid töö- ja pereelu ühildamisel või oma lapse arengu toetamisel. Samuti asutakse inkubaatoris arendama loovisikuid toetavat ühisrahastusplatvormi ja rakendust, mis aitab vähendada toidu mahakandmist jaekettides.
Aprillikuus on Heateol rõõmus-kurvad uudised, sest pikalt meie juures töötanud Laura Kalda on suundumas vastu uutele väljakutsetele. Oleme rõõmsad, et Laura on leidnud endale uue valdkonna, kus kasvada, aga oleme loomulikult ka kurvad, et meie tiim kaotab ühe ägeda liikme. Pirkko ja Kärt vestlesid Lauraga Heateos töötatud aja üle ning uurisid, milliseid kogemusi ta nende aastate jooksul kõige väärtuslikumaks peab, millises suunas Heategu edasi võiks liikuda ning kuhu ta ise suundumas on.